CELEX: 32005R1180
Language: et
Date: 2005-07-20 00:00:00
Title: Komisjoni määrus (EÜ) nr 1180/2005, 20. juuli 2005, millega määratakse 2004/2005. majandusaastaks kindlaks suhkrupeedi miinimumhindade põllumajanduslik ümberarvestuskurss ning toodangumaks ja lisamaks suhkrusektoris nende liikmesriikide omavääringute puhul, kes ei ole ühisraha kasutusele võtnud

21.7.2005   
            
            
               ET
            
            
               Euroopa Liidu Teataja
            
            
               L 189/32
            
         KOMISJONI MÄÄRUS (EÜ) nr 1180/2005,
   20. juuli 2005,
   millega määratakse 2004/2005. majandusaastaks kindlaks suhkrupeedi miinimumhindade põllumajanduslik ümberarvestuskurss ning toodangumaks ja lisamaks suhkrusektoris nende liikmesriikide omavääringute puhul, kes ei ole ühisraha kasutusele võtnud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, (1)
   
   võttes arvesse komisjoni 30. juuni 1993. aasta määrust (EMÜ) nr 1713/93, milles kehtestatakse üksikasjalikud erieeskirjad põllumajandusliku ümberarvestuskursi kohaldamise kohta suhkrusektoris, (2) eriti selle artikli 1 lõiget 3,
   ning arvestades järgmist:
   
               (1)
            
            
               Määruse (EMÜ) nr 1713/93 artikli 1 lõikes 1 sätestatakse, et määruse (EÜ) nr 1260/2001 artiklis 4 osutatud suhkrupeedi miinimumhinnad ning sama määruse vastavalt artiklites 15 ja 16 osutatud toodangumaks ja lisamaks arvestatakse ümber omavääringusse, kasutades konkreetset põllumajanduslikku ümberarvestuskurssi, mis võrdub kõnealusel majandusaastal kohaldatavate põllumajanduslike ümberarvestuskursside keskmisega pro rata temporis.
            
         
               (2)
            
            
               Vastavalt nõukogu 15. detsembri 1998. aasta määrusele (EÜ) nr 2799/98, millega kehtestatakse põllumajanduse eurol põhinev valuutakord, (3) tuleb alates 1. jaanuarist 1999 piirata ümberarvestuskursside kindlaksmääramist konkreetseteks põllumajanduslikeks ümbervahetuskurssideks euro ja nende liikmesriikide omavääringute vahel, kes ei ole ühisraha kasutusele võtnud.
            
         
               (3)
            
            
               Seega tuleb 2004/2005 majandusaastaks kindlaks määrata suhkrupeedi miinimumhindade ning toodangumaksu ja lisamaksu konkreetne põllumajanduslik ümberarvestuskurss erinevate riikide omavääringute puhul,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1260/2001 artiklis 4 määratud suhkrupeedi miinimumhindade ja sama määruse vastavalt artiklites 15 ja 16 osutatud toodangumaksu ning vajaduse korral lisamaksu ümberarvestamiseks nende liikmesriikide omavääringutesse, kes ei ole ühisraha kasutusele võtnud, kasutatav konkreetne põllumajanduslik ümberarvestuskurss on määratud 2004/2005. majandusaastaks kindlaks käesoleva määruse lisas.
   Artikkel 2
   Käesolev määrus jõustub 21. juulil 2005.
   Käesolevat määrust kohaldatakse alates 1. juulist 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2005
      
         
            Komisjoni nimel
         
         
            põllumajanduse ja maaelu arenduse peadirektor
         
         J. M. SILVA RODRÍGUEZ
      
   
   
      (1)  ELT L 178, 30.6.2001, lk 1. Viimati komisjoni määrusega (EÜ) nr 987/2005 muudetud määrus (ELT L 167, 29.6.2005, lk 12).
   
      (2)  EÜT L 159, 1.7.1993, lk 94. Viimati määrusega (EÜ) nr 1509/2001 muudetud määrus (EÜT L 200, 25.7.2001, lk 19).
   
      (3)  EÜT L 349, 24.12.1998, lk 1.
   LISA
   komisjoni 20. juuli 2005 määrusele, millega kehtestatakse 2004/2005. turustusaastaks konkreetne pōllumajanduslik ümberarvestuskurss, mida kohaldatakse suhkrupeedi madalaimate hindade ning suhkrusektori toodangumaksu ja lisamaksu suhtes nende liikmesriikide vääringute puhul, kes ei ole üle läinud ühisrahale
   
               Erivahetuskurss
            
         
               1 euro =
            
            
               30,7292
            
            
               Tšehhi krooni
            
         
               7,44005
            
            
               Taani krooni
            
         
               15,6466
            
            
               Eesti krooni
            
         
               0,579427
            
            
               Küprose naela
            
         
               0,682632
            
            
               Läti latti
            
         
               3,45280
            
            
               Leedu litti
            
         
               247,437
            
            
               Ungari forintit
            
         
               0,429756
            
            
               Malta liiri
            
         
               4,20824
            
            
               Poola zlotti
            
         
               239,768
            
            
               Sloveenia talaari
            
         
               39,1877
            
            
               Slovaki krooni
            
         
               9,11296
            
            
               Rootsi krooni
            
         
               0,684821
            
            
               naelsterlingit